rejauldu/bengali-wikipedia huggingface dataset:
ব্যবহার  Purpose  External link to Discogs' label of releases in audio format, listing all releases for the given label.  Syntax  {{Discogs label}}  {{Discogs label|LABEL}}  {{Discogs label|label=LABEL}}  {{Discogs label|LABEL|LABELNAME}}  {{Discogs label|LABEL|name=LABELNAME}}  {{Discogs label|label=LABEL|name=LABELNAME}}  Examples  Labelname same on both sites  For "XL Recordings" at http://www.discogs.com/label/XL+Recordings you use: * {{Discogs label}} * {{Discogs label|label=XL Recordings}} (canonically)        Labelname different on Discogs site, display the name as on Discogs  For "Beggars Banquet Records" at http://www.discogs.com/label/Beggars+Banquet you use: * {{Discogs label|Beggars Banquet}} * {{Discogs label|label=Beggars Banquet}} (canonically)         Labelname different on Discogs site, display the name as on Wikipedia or something else  For "Solid State Records (jazz label)" at http://www.discogs.com/label/Solid+State+Records+(2) you use: * {{Discogs label|Solid State Records (2)|Solid State Records}} * {{Discogs label|Solid State Records (2)|name=Solid State Records}} * {{Discogs label|label=Solid State Records (2)|name=Solid State Records}} (canonically)         আরও দেখুন    টেমপ্লেট:ডিস্‌কগ্‌স মাস্টার  টেমপ্লেট:Discogs release  টেমপ্লেট:ডিস্‌কগ্‌স শিল্পী  বিষয়শ্রেণী:Music external link templates
কেতুগ্রাম হল ভারতীয় রাজ্য পশ্চিমবঙ্গের  পূর্ব বর্ধমান জেলার কাটোয়া মহকুমার কেতুগ্রাম-২ সমষ্টি উন্নয়ন ব্লকের অন্তর্গত একটি গ্রাম।  ব্যুৎপত্তি কথিত আছে যে, রাজা ভোপালের পুত্র চন্দ্রকেতুর নামে কেতুগ্রামের নামকরণ হয়েছে। কেতুগ্রামের পূর্বেকার নাম ছিল বহুলা।Ghosh, Binoy, Paschim Banger Sanskriti, , part I, 1976 edition, pages 188-189, Prakash Bhaban  ইতিহাস  বিনয় ঘোষের মতে, কেউ কেউ দাবি করেছেন যে কেতুগ্রাম হল বৈষ্ণব পদাবলি খ্যাত ১৪ দশকের গীতিকার কবি চণ্ডীদাসের জন্মস্থান। কথিত আছে যে, চণ্ডীদাস নিম্ন বর্ণের বিধবাকে বিবাহ করায় কেতুগ্রামের লোকেরা ক্ষুদ্ধ হয়েছিল। তিনি বীরভূম জেলার নানুরে চলে গিয়েছিলেন। এ সময় তিনি উপাসনাকৃত বিশালক্ষীর প্রতিমা সাথে করে নিয়ে যান। পরবর্তীকালে উত্তেজনা কমে গেলে চণ্ডীদাসকে আবার কেতুগ্রামের বহুলাক্ষী মন্দিরের পুরোহিত হিসাবে গ্রহণ করা হয়েছিল। কেতুগ্রামের উত্তর অংশে যে স্থানটি চণ্ডীদাসের জন্মস্থান বলে মনে করা হচ্ছে, স্থানীয়রা আজও ঐ এলাকাটিকে "চণ্ডীভিটা" বলে উল্লেখ করে থাকেন।  ভূ-প্রকৃতি অজয় নদীর পাশে কেতুগ্রামের অবস্থানের কারণে কেতুগ্রাম সমতল ভূমি পাললিক শিলা দ্বারা গঠিত।  থানা  কেতুগ্রাম থানাটির অধীনে কেতুগ্রাম-১ এবং কেতুগ্রাম-২ সমষ্টি উন্নয়ন ব্লকগুলি রয়েছে। থানাটিতে ৩৫৯ কি.মি. এলাকা অন্তর্ভুক্ত রয়েছে।  নগরায়ণ কাটোয়া মহকুমার ৮৮.৪৪% জনসংখ্যা গ্রামাঞ্চলে বসবাস করে। জনসংখ্যার মাত্র ১১.৫৬% শহরাঞ্চলে বসবাস করে।  জনসংখ্যার উপাত্ত ২০১১ সালের আদমশুমারি অনুসারে কেতুগ্রামের জনসংখ্যা ৯,৯৯০ জন, তার মধ্যে ৫,১২৭ জন (৫১%) পুরুষ এবং ৪,৮৬৩ জন (৪৯%) মহিলা ছিল। জনসংখ্যার ৬ বছরের নিচে কম বয়সীদের সংখ্যা ১,২১৮ জন। কেতুগ্রামের মোট সাক্ষরতার সংখ্যা ছিল ৫,৬০৩ জন (৬ বছরের বেশি জনসংখ্যার ৬৩.৮৭%)।  বহুলা শক্তিপীঠ  কেতুগ্রামের বহুলা হল ৫১ পীঠের মধ্যে অন্যতম শক্তিপীঠ। সতীর বাম পাদুকা এখানে পড়েছিল।  পৌরাণিক বিষয়ে বিশদে জানার জন্য সতীপীঠ এবং শক্তিপীঠ দেখুন।  অন্যান্য সূত্রে জানা গেছে, সতীর বাম হাতটি এখানে পড়েছিল। সতীকে বহুলায় উপাসনা করা হলেও শ্রী খণ্ড গ্রামে ভূতনাথ লিঙ্গ ভৈরব ভীরুক (সর্বসিদ্ধিবিনায়ক) হিসাবে পূজা করা হয়। রাজা চন্দ্রকেতু কার্তিক এবং গণেশ-সহ বহুলার পাথর চিত্রটি প্রতিষ্ঠা করেছিলেন।Chattopadhyay, Akkori, Bardhaman Jelar Itihas O Lok Sanskriti (History and Folk lore of Bardhaman District.), , Vol II, page 587, Radical Impression.   দ্রষ্টব্য: বর্ধমান জেলার কেতুগ্রামে অজয় নদীর তীরে বহুলা মন্দির অবস্থিত। পরিবহন  রাজনগর (বীরভূম জেলা) থেকে আলমপুর (হাওড়া জেলা) পর্যন্ত রাজ্য সড়ক-৬ কেতুগ্রামের উপর দিয়ে চলে গিয়েছে।  কাটোয়া জংশন রেলওয়ে স্টেশন থেকে কেতুগ্রাম ৮ কিলোমিটার দূরে অবস্থিত।  শিক্ষা কেতুগ্রাম স্যার আশুতোষ মেমোরিয়াল ইনস্টিটিউশন, পশ্চিমবঙ্গ মধ্যশিক্ষা পর্ষদের সাথে অনুমোদিত। এছাড়া পশ্চিমবঙ্গ উচ্চ মাধ্যমিক কাউন্সিল শিক্ষার সাথে অনুমোদিত। এটি ১৯২৪ সালে প্রতিষ্ঠিত হয়েছিল।  স্বাস্থ্য পরিসেবা কেতুগ্রামে, কেতুগ্রাম ব্লক প্রাথমিক স্বাস্থ্য কেন্দ্র  (১৫ শয্যাবিশিষ্ট) চিকিৎসা ব্যবস্থা রয়েছে। কেতুগ্রাম-২ সিডি ব্লকের প্রধান চিকিৎসা ব্যবস্থা সুবিধা রয়েছে। সিবলুন প্রাথমিক স্বাস্থ্য কেন্দ্র রয়েছে (১০ শয্যাবিশিষ্ট) এবং সীতাহাটি (৪ শয্যাবিশিষ্ট) স্বাস্থ্য কেন্দ্র রয়েছে। ২০১২ সালে কেতুগ্রাম বিপিএইচসিতে গড় মাসিক রোগী আসেন ৭,০৩৪ জন এবং গড় মাসিক ভর্তি হয় ৮৬ জন। এ বছর ৬৫৭ জন জরুরী ভিত্তিতে রোগী ভর্তির পরিচালনা করেন।  তথ্যসূত্র  বিষয়শ্রেণী:পূর্ব বর্ধমান জেলার গ্রাম
থাম্ব|ভেনেজুয়েলা লেগুন, কারাকাসের বোটানিক্যাল গার্ডেন এবং পটভূমিতে সেন্ট্রাল পার্ক কারাকাস (; , ), আনুষ্ঠানিকভাবে ''সান্তিয়াগো দে লিওন দে কারাকাস, সংক্ষেপে 'সিসিএস', ভেনেজুয়েলার রাজধানী ও বৃহত্তম শহর। এটি দেশের উত্তরাঞ্চলে অবস্থিত; দেশের অন্যতম প্রধান অর্থনৈতিক ও সাংস্কৃতিক কেন্দ্র হিসেবেও এই শহরের গুরুত্ব অনস্বীকার্য। ভেনেজুয়েলার বৃহত্তম এই শহরের মূল এলাকায় জনসংখ্যা ২০১১ সালের জনগণনা অনুযায়ী ২০,১৩,৩৬৬ City population by sex, city and city type. UNdata. সংগৃহীত ২ ডিসেম্বর, ২০১৫। ও বৃহত্তর কারাকাসে তা ৩২ লক্ষকেও (৩২,৭৩,৮৬৩, ২০১৩'র হিসেব অনুযায়ী) CABILDO METROPOLITANO DEL ÁREA METROPOLITANA DE CARACAS.  সংগৃহীত ২ ডিসেম্বর, ২০১৫। ছাপিয়ে যায়।  ভেনেজুয়েলার উপকূলীয় পর্বতমালার (কর্ডিলিয়েরা দে লা কোস্তা) মধ্যে সঙ্কীর্ণ কারাকাস উপত্যকায় গুয়ের নদীর তীরে অবস্থিত এই শহর। শহরের মূল বসবাসকারী এলাকা সমুদ্রপৃষ্ঠ থেকে ৭৬০ থেকে ৯১০ মিটার (২৪৯০ থেকে ২৯৯০ ফুট) উচ্চ। তার উত্তরে ২২০০ মিটার (৭২০০ ফুট) উঁচু কিন্তু সঙ্কীর্ণ এক সারি পর্বত চেরো এল আভিলা (১৯৫৮ সাল থেকে কর্ডিলিয়েরা দে লা কোস্তার মধ্য অংশের এই সবুজে ঢাকা পাহাড়গুলি এল আভিলা জাতীয় উদ্যান হিসেবে স্বীকৃত), তার পরেই ক্যারিবীয় সাগর। সমগ্র শহরটিই ছোট ছোট পাহাড়ে ঘেরা।  ভেনিজুয়েলীয় অর্থনীতির অন্যতম কেন্দ্র এই শহর। তবে মূল মেট্রোপলিটান অঞ্চলে কিছু শিল্প থাকলেও অর্থনীতির মূল ভিত্তি এখানে বিভিন্ন ধরনের পরিষেবাকেন্দ্রিক। বিভিন্ন ধরনের ব্যাঙ্ক, শপিং মল ও বিভিন্ন কোম্পানির সদর দপ্তর এখানে অবস্থিত। কারাকাস স্টক এক্সচেঞ্জ ও পেট্রোলেওস দে ভেনিজুয়েলার (পিডিভিএসএ) সদর দপ্তরও এখানেই অবস্থিত। প্রসঙ্গত উল্লেখ্য, পেট্রোলেওস দে ভেনিজুয়েলা ভেনিজুয়েলার সবচেয়ে বড় কোম্পানি। এছাড়াও বহু রেস্তোরাঁ, শপিং সেন্টার, সংগ্রহশালা শোভিত এই শহর ভেনিজুয়েলার সংস্কৃতির এক প্রধান কেন্দ্রও। লাতিন আমেরিকার বেশ কিছু উচ্চতম বাড়ি এই শহরে অবস্থিত।  ভূগোল সমগ্র কারাকাস শহরটাই ভেনিজুয়েলার উপকূলীয় পর্বতমালার মধ্যে একটি উপত্যকায় অবস্থিত। এই উপত্যকাটির উচ্চতা ভিন্ন ভিন্ন স্থানে ভিন্ন হওয়ায় শহরটিও অসমতল - সমুদ্রপৃষ্ঠ থেকে ৭৬০ থেকে ৯১০ মিটার উঁচু। বে শহরের ঐতিহাসিক অংশটুকুর উচ্চতা সমুদ্রপৃষ্ঠ থেকে ৯০০ মিটার বা প্রায় ৩০০০ ফুট। একটি সঙ্কীর্ণ পাহাড়ের সারি শহরটিকে মাত্র ১৫ কিলোমিটার (৯ মাইল) দূরের ক্যারিবীয় সাগর থেকে পৃথক করে রেখেছে। এগুলি বর্তমানে এল আভিলা জাতীয় উদ্যান রূপে স্বীকৃত। শহরের সর্বোচ্চ বিন্দু পিকো এল আভিলা (২১৫৯ মিটার বা ৭০৮৩ ফুট)। শহরের মধ্যে দিয়ে বয়ে গেছে গুয়ের নদী।  মূল শহরে সমভূমির অভাবে কারাকাসের বিমানবন্দরটি সমুদ্রতীরের জনপদ মাইকেতিয়ায় অবস্থিত। শহরের বন্দরটি সমুদ্রতীরের আরেকটি জনপদ লা গুয়েরায় অবস্থিত। এখানে এল আভিলা পর্বতশ্রেণীর পর্বতগুলি সরাসরি সমুদ্রে নেমে আসায় একটি স্বাভাবিক বন্দর তৈরির সুবিধা পাওয়া সম্ভব হয়েছে। শহর লাগোয়া দু'টি জলাধার লা মারিপোসা ও কামাতাগুয়া; শহরে জলের মূল জোগান আসে এই দু'টি জলাধার থেকেই।  জলবায়ু অবস্থানগত কারণে কারাকাসের জলবায়ু মূলত ক্রান্তীয় ধরনের। তবে উচ্চতার জন্য এখানে সাধারণত ক্রান্তীয় অঞ্চলের সমুদ্রতীরবর্তী অঞ্চলগুলোর মতো অতটা গরম পড়ে না। সারা বছরের গড় তাপমাত্রা এখানে ২৩.৮° সেলসিয়াস বা ৭৫° ফারেনহাইট। শীতলতম মাস জানুয়ারি (গড় তাপমাত্রা ২২.৮° সেলসিয়াস বা ৭৩° ফারেনহাইট) ও উষ্ণতম মাস জুলাই (গড় তাপমাত্রা ২৫° সেলসিয়াস বা ৭৭° ফারেনহাইট)। বছরে মোট বৃষ্টিপাতের পরিমাণ ৯০০ থেকে ১৩০০ মিলিমিটার।  তথ্যসূত্র  বহিঃসংযোগ  বিষয়শ্রেণী:ভেনেজুয়েলার শহর বিষয়শ্রেণী:দক্ষিণ আমেরিকার রাজধানী বিষয়শ্রেণী:কারাকাস
সাইবেরীয় তাতার (সাইবেরীয় তাতার : себертатар тел, sebertatar tel) রাশিয়ার পশ্চিম সাইবেরিয়া অঞ্চলে ব্যবহৃত একটি তুর্কীয় ভাষা।   উপভাষা  ডান|থাম্ব| অধ্যাপক জি আখাতভ। সাইবেরীয় তাতারদের তোবোল-ইরতিশ উপভাষার মানচিত্র। ১৯৫৬।  সাইবেরীয় তাতার তিনটি উপভাষা নিয়ে গঠিত: তোবোল-ইরতিশ, বারাবা এবং তোম। ডি জি তুমাশেভার মতে, বারাবা উপভাষা ব্যাকরণগতভাবে আলতাই ভাষার দক্ষিণ উপভাষার নিকটস্থ, এবং চুলিম, খাকাস, শোর এবং ঠুভান ভাষাগুলির সাথে উল্লেখযোগ্য ব্যাকরণগত মিল রয়েছে। তুমাশেভার মতে টোমস্ক উপভাষাটির বৈশিষ্ট্যগুলি আলতাই এবং অনুরূপ ভাষাগুলির আরও কাছাকাছি। তোবোল-ইরতিশ উপভাষার তেভরিজ ভাষণে আলতাই, খাকাস এবং শোরের মতো সাইবেরীয় তুর্কি ভাষাগুলির উল্লেখযোগ্য উপাদান রয়েছে।   বর্ণমালা  সাইবেরীয় তাতার সিরিলিক, লাতিন বর্ণমালা এবং আইপিএ উচ্চারণ:   সিরিলীয়  লাতিন  আধ্বব  টীকা А а  A a  []   Ә ә  Ä ä  []   Б б  B b  []   В в  W w, V v  []; []  ঋণকৃত শব্দে V v Г г  G g  []   Ғ ғ  Ğ ğ  []  	 Д д  D d  []   Е е  E e, Ye ye  []  সিরিলীয় বর্ণটি রুশ থেকে আগত শব্দে  (ইয়ে) হিসাবে ব্যবহার হয়ে থাকে; অন্যান্য ক্ষেত্রে সাইবেরীয় তাতাররা Йе йе (Ye ye) ব্যবহার করেন Ё ё  Yo yo, Yö yö  []  রুশ থেকে আগত শব্দে; অন্যান্য ক্ষেত্রে সাইবেরীয় তাতাররা যথাক্রমে Йо йо, Йө йө  (Yo yo, Yö yö) ব্যবহার করেন Ж ж  J j  [] []   З з  Z z  []   И и  İ i  []   Й й  Y y  []   К к  K k  []   Ҡ ҡ  Q q  []   Л л  L l  []   М м  M m  []   Н н  N n  []   Ң ң  Ŋ ŋ  []   О о  O o  []; []   Ө ө  Ö ö  []   П п  P p  []   Р р  R r  []; []   С с  S s  []   Т т  T t  []   У у  U u, W w  []; []  ул – ul; уаҡыт – waqıt Ү ү  Ü ü, W w  []; [];  күреү – kürew Ф ф  F f  []   Х х  X x  []   Һ һ  H h  []   Ц ц  C c  []   Ч ч  Ç ç  []; []   Ш ш  Ş ş  []; []   Щ щ  Şç şç  []  কেবল রুশ থেকে আগত শব্দে ব্যবহার হয় Ъ ъ  -  -   Ы ы  I ı  []; []   Ь ь  -  []   Э э  E e  []   Ю ю  Yu yu, Yü yü []  রুশ থেকে আগত শব্দে; অন্যান্য ক্ষেত্রে সাইবেরীয় তাতাররা যথাক্রমে Йу йу, Йү йү  (Yu yu, Yü yü) ব্যবহার করেন Я я  Ya ya, Yä yä []  রুশ থেকে আগত শব্দে; অন্যান্য ক্ষেত্রে সাইবেরীয় তাতাররা যথাক্রমে Йа йа, Йә йә  (Ya ya, Yä yä) ব্যবহার করেন   ধ্বনিতত্ত্ব    স্বরধ্বনি     সম্মুখ  পশ্চাৎ সংবৃত и // ү // у // মধ্য е // ө // о // ы //বিবৃত ә // а //   ব্যঞ্জনধ্বনি    উভয়ৌষ্ঠ্য  দন্তমূলীয়  পশ্চাৎদন্তমূলীয় পশ্চাত্তালব্য  অলিজিহ্ব্য স্পর্শ п /p/  т /t/   к /k/  ҡ /q/ উষ্ম б /β/  с /s/  ш /ʃ/  г /ɣ/  ғ /ʁ/ ঘৃষ্ট  ц /t͡s/     নাসিক্য  м /m/  н /n/   (ң /ŋ/)১  ң /ɴ/ কম্পিত   р /r/     অন্তঃস্ত  w /w/  л /l/  й /j/   ১) /ŋ/ ধ্বনিটি /ɴ/-এর পূরকধ্বনি হিসাবে ব্যবহার হতে পারে।   তথ্যসূত্র    গ্রন্থপঞ্জি           বহিঃসংযোগ   সাইবেরীয় তাতার ভাষা সম্পর্কিত তথ্য  বিষয়শ্রেণী:তুর্কীয় ভাষাসমূহ বিষয়শ্রেণী:সংযোগাত্মক ভাষা বিষয়শ্রেণী:বিপন্ন ভাষা বিষয়শ্রেণী:সাইবেরীয় তাতার
আটগড় ছিল ব্রিটিশ শাসিত ভারতে অবস্থিত একটি দেশীয় রাজ্য। করণ কায়স্থ জাতির দলনেতা শ্রী করণ নীলাদ্রি বেবর্ত পট্টনায়ক ১১৭৮ খ্রিস্টাব্দে এই রাজ্যের পত্তন ঘটান এবং আটগড় শহরে নিজের রাজধানী স্থাপন করেন। রাজ্যটির শেষ শাসক ১৯৫০ খ্রিস্টাব্দের পয়লা জানুয়ারি তারিখে ভারতীয় অধিরাজ্যে অন্তর্ভুক্তির জন্য স্বাক্ষর করেন।  ১৯৪৯ খ্রিস্টাব্দে এটিকে উড়িষ্যা রাজ্যর কটক জেলার অন্তর্ভুক্ত করা হয়৷   ইতিহাস  এই রাজ্যের প্রতিষ্ঠাতা ছিলেন করণ কায়স্থ জাতির দলনেতা শ্রী করণ নীলাদ্রি বেবর্ত পট্টনায়ক।Imperial Gazetteer of India, v. 6, p. 121. আটগড়ের রাজগুরু রাণীমহলের নিকট গড়ায় বসবাস করতেন৷ ব্রিটিশ শাসনকালে এই রাজ্যটি ওড়িশা অধিরাজ্যসমষ্টির অন্তর্গত একটি রাজ্য ছিলো৷ L. E. B. Cobden-Ramsay, Feudatory States of Orissa   শাসকবর্গ   ১৬৮১ – ১৭০৯ করণ নারায়ণ বেবর্ত পট্টনায়ক  ১৭০৯ – ১৭৪১ করণ রামকৃষ্ণ বেবর্ত পট্টনায়ক  ১৭৪১ – ১৭৭১ করণ দেবীয়সিংহ বেবর্ত পট্টনায়ক  ১৭৭১ – ১৮২১ করণ গোপীনাথ বেবর্ত পট্টনায়ক  ১৮২১ – ১৮২৫ করণ কৃষ্ণচন্দ্র বেবর্ত পট্টনায়ক  ১৮২৫ – ১৮৩৭ করণ রামচন্দ্র বেবর্ত  ১৮৩৭ – ১৮৬২ করণ ভুবনেশ্বর বেবর্ত পট্টনায়ক  ১৮৬২ – ১৮৬৯ করণ দ্বিতীয় জগুনাথ বেবর্ত পট্টনায়ক  ১৮৬৯ – ১৮৯৩ করণ ভাগীরথী বেবর্ত পট্টনায়ক  ১৮৯৩ – ২৫ জানুয়ারি ১৮৯৬ করণ রঘুনাথ বেবর্ত পট্টনায়ক  ২৫ জানুয়ারি ১৮৯৬ – ২২ জুন ১৯১৮ করণ বিশ্বনাথ বেবর্ত পট্টনায়ক  ২৫ জানুয়ারি ১৮৯৬ – ১৯০৮ ... - রাজপ্রতিনিধি  ২২ জুন ১৯১৮ – ১৫ আগস্ট ১৯৪৭ করণ রাধানাথ বেবর্ত পট্টনায়ক  ২৩ আগস্ট ১৯৮৩ - ৩০ জানুয়ারি ১৯৯০ করণ শঙ্করপ্রসাদ বেবর্ত পট্টনায়ক  ৩০ জানুয়ারি ১৯৯০ (বর্তমান) করণ শুভ্রপদ বেবর্ত পট্টনায়ক Princely States of India A-J   তথ্যসূত্র   বিষয়শ্রেণী:ওড়িশার ইতিহাস বিষয়শ্রেণী:ওড়িশার দেশীয় রাজ্য বিষয়শ্রেণী:১২শ শতাব্দীতে ভারতে প্রতিষ্ঠিত বিষয়শ্রেণী:কটক জেলা বিষয়শ্রেণী:১৯৪৮-এ ভারতে বিলুপ্ত
বাংলাদেশ মহিলা সমিতি বালিকা উচ্চ বিদ্যালয় ও কলেজ হচ্ছে একটি বালিকা উচ্চ মাধ্যমিক বিদ্যালয়, যা  চট্টগ্রাম কোতোয়ালী থানায় অবস্থিত। সংক্ষেপে এটি 'বিএমএস' (বাংলাদেশ মহিলা সমিতি) বালিকা উচ্চ বিদ্যালয় ও কলেজ  এবং বাওয়া স্কুল অ্যান্ড কলেজ  নামেও পরিচিত। ২০১৩ সালে, জুনিয়র স্কুল সার্টিফিকেট (জেএসসি) পরীক্ষায় শিক্ষার্থীদের সাফল্যের উপর ভিত্তি করে এটি চট্টগ্রাম বিভাগে তৃতীয় স্থান অধিকার করে।  আরো দেখুন  চট্টগ্রামের শিক্ষা প্রতিষ্ঠানের তালিকা  ডা. খাস্তগীর সরকারি বালিকা উচ্চ বিদ্যালয়  চট্টগ্রাম সরকারি মহিলা কলেজ  মহিলা কলেজ চট্টগ্রাম  তথ্যসূত্র  বিষয়শ্রেণী:চট্টগ্রামের বিদ্যালয় বিষয়শ্রেণী:১৯৬২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬২-এ পূর্ব পাকিস্তানে প্রতিষ্ঠিত বিষয়শ্রেণী:চট্টগ্রাম জেলার মহাবিদ্যালয়
আইস্পেস (পূর্ণ বাণিজ্যিক নাম আইস্পেস ইনকর্পোরেটেড) একটি গণমালিকানাধীন জাপানি কোম্পানি যা বিভিন্ন মহাকাশ সংস্থা এবং অন্যান্য বেসরকারি শিল্পের পরিবহন ও অনুসন্ধান অভিযানে চুক্তি লাভের জন্য প্রতিযোগিতামূলকভাবে রোবটচালিত মহাকাশযান এবং অন্যান্য প্রযুক্তি নির্মাণ করে। আইস্পেসের লক্ষ্য হল তার খরিদ্দারদের প্রাকৃতিক চান্দ্র সম্পদ আবিষ্কার, সেগুলির মানচিত্র তৈরি করা ও সেগুলির ব্যবহার করায় সাহায্য করা।  ২০১৩ থেকে ২০১৮ সাল পর্যন্ত আইস্পেস গুগল লুনার এক্স পুরস্কার প্রতিযোগিতায় অংশগ্রহণকারী হাকুতো দলটির মালিক ও পরিচালক ছিল। দলটি সোরাতো নামের একটি চন্দ্র বিচরণ যান তৈরি করেছিল।  আইস্পেসের সদর দপ্তর জাপানের টোকিওতে অবস্থিত। এছাড়া মার্কিন যুক্তরাষ্ট্র এবং লুক্সেমবার্গে এটির কার্যালয় রয়েছে। কোম্পানির প্রতিষ্ঠাতা এবং প্রধান নির্বাহী কর্মকর্তা হলেন তাকেশি হাকামাদা।  জাপানি অর্থায়নে সমর্থিত ও মার্কিন ড্রেপার ল্যাবরেটরির সাথে অংশীদারিত্বে পরিচালিত আইস্পেসের হাকুতো-আর কর্মসূচির লক্ষ্য চন্দ্র পরিবহন এবং অনুসন্ধান সেবা প্রদান করা। ২০২২ সালের ডিসেম্বরে উৎক্ষিপ্ত ও রশিদ নামক চন্দ্র বিচরণ যান বহনকারী হাকুতো-আর অভিযান ১ ২০২৩ সালের এপ্রিলে চাঁদে অবতরণের প্রচেষ্টায় ব্যর্থ হয়। ২০২৫ সালের জানুয়ারিতে রেজিলিয়েন্স অবতরণ যান ও ইউনেস্কোর একটি "স্মৃতি চাকতি" ("মেমোরি ডিস্ক") সমেত উৎক্ষিপ্ত হাকুতো-আর অভিযান ২ ২০২৫ সালের জুনে চাঁদে অবতরণে সক্ষম হলেও পৃথিবীর সাথে যোগাযোগ স্থাপনে ব্যর্থ হয়, যা একটি রুক্ষ অবতরণ নির্দেশ করে। ২০২৬ সালে হাকুতো-আর অভিযান ৩ দিয়ে শুরু হওয়া ভবিষ্যৎ অভিযানগুলি আরও ঘন ঘন ও সাশ্রয়ী চন্দ্র পরিবহন এবং চন্দ্র জল সম্পদ উন্নয়ন প্রতিষ্ঠার উপর দৃষ্টি নিবদ্ধ করবে।   আরও দেখুন    আর্টেমিস-৭, আইস্পেসের নকশাকৃত অবতরণ যান   চাঁদে উপনিবেশ স্থাপন  হাকুতো  লুনা-২৭  চান্দ্র সম্পদ  চান্দ্র পানি  মুন এক্সপ্রেস, অনুরূপ একটি কোম্পানি যা চাঁদে খননকার্যে আগ্রহী    বেসরকারি মহাকাশযাত্রা  সেলিন-আর, আইস্পেসের যন্ত্রপাতির সম্ভাব্য প্রয়োগ]]  ইউরোপীয় মহাকাশ সংস্থার কর্মসূচি ও অভিযানের তালিকা   তথ্যসূত্র    বহিঃসংযোগ     বিষয়শ্রেণী:টোকিও স্টক এক্সচেঞ্জে তালিকাভুক্ত কোম্পানি বিষয়শ্রেণী:জাপানের বায়বান্তরীক্ষ কোম্পানি বিষয়শ্রেণী:জাপানি মার্কা বিষয়শ্রেণী:জাপানের রোবটিক্স কোম্পানি বিষয়শ্রেণী:গুগল লুনার এক্স পুরস্কার বিষয়শ্রেণী:মহাকাশযান নির্মাতা বিষয়শ্রেণী:বেসরকারি মহাকাশযাত্রা কোম্পানি বিষয়শ্রেণী:টোকিও-ভিত্তিক কোম্পানি
এদসোন ওমার আলভারেস বেলাস্কেস (; জন্ম: ৪ অক্টোবর ১৯৯৭) হলেন একজন মেক্সিকান পেশাদার ফুটবলার, যিনি ওলন্দাজ ক্লাব আয়াক্স এবং মেক্সিকো জাতীয় দলের হয়ে একজন রক্ষণভাগের খেলোয়াড় অথবা রক্ষণাত্মক মধ্যমাঠের খেলোয়াড় হিসাবে খেলেন।   অর্জন   ক্লাব  আমেরিকা লিগা এমএক্স: আপের্তুরা ২০১৮ কোপা এমএক্স: ক্লাউসুরা ২০১৯   আন্তর্জাতিক  মেক্সিকো কনকাকাফ গোল্ড কাপ: ২০১৯   ব্যক্তিগত  কনকাকাফ সেরা একাদশ: ২০১৮   তথ্যসূত্র    বহিঃসংযোগ   ligabancomer.mx-এ এদসোন আলভারেস  ক্লাব আমেরিকায় এদসোন আলভারেস  বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:মেক্সিকো রাজ্যের ফুটবলার বিষয়শ্রেণী:ক্লাব আমেরিকার ফুটবলার বিষয়শ্রেণী:এএফসি আয়াক্সের খেলোয়াড় বিষয়শ্রেণী:লিগা এমএক্সের খেলোয়াড় বিষয়শ্রেণী:এরিডিভিসি খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:মেক্সিকোর আন্তর্জাতিক ফুটবলার বিষয়শ্রেণী:ত্লাননেপান্তলা দে বাজের ব্যক্তি বিষয়শ্রেণী:২০১৭ কনকাকাফ গোল্ড কাপের খেলোয়াড় বিষয়শ্রেণী:মেক্সিকান ফুটবলার বিষয়শ্রেণী:মেক্সিকান প্রবাসী ফুটবলার বিষয়শ্রেণী:নেদারল্যান্ডসে প্রবাসী ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২০১৯ কনকাকাফ গোল্ড কাপের খেলোয়াড় বিষয়শ্রেণী:কনকাকাফ গোল্ড কাপ বিজয়ী খেলোয়াড় বিষয়শ্রেণী:২০২১ কনকাকাফ গোল্ড কাপের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:মেক্সিকোর আন্তর্জাতিক যুব ফুটবলার বিষয়শ্রেণী:মেক্সিকীয় ফুটবলার বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:মেক্সিকোর অনূর্ধ্ব-২০ আন্তর্জাতিক ফুটবলার বিষয়শ্রেণী:২০২৫ কনকাকাফ গোল্ড কাপের খেলোয়াড় বিষয়শ্রেণী:২০২৩ কনকাকাফ গোল্ড কাপের খেলোয়াড়
মোহাম্মদ আবুল হাশেম (১১ এপ্রিল ১৯২২–৯ এপ্রিল ২০২১) ছিলেন বাংলাদেশের কুমিল্লা জেলার রাজনীতিবিদ ও মুক্তিযুদ্ধা। সমাজসেবায় তার অবদানের জন্য বাংলাদেশ সরকার ২০১১ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত করেন। তিনি ছিলেন ১৯৭০ সালের পাকিস্তান জাতীয় পরিষদের এমএলএ।   প্রাথমিক জীবন  মোহাম্মদ আবুল হাশেম ১১ এপ্রিল ১৯২২ সালে কুমিল্লার মুরাদনগরের রাজা চাপীতলা গ্রামে জন্মগ্রহণ করেন। তার পিতা বদিউল আলম ছিলেন সরকারী চাকুরীজীবি ও মা অজিফা খাতুন ছিলেন গৃহিণী। তিনি মাউথফুল সরকারী প্রাথমিক বিদ্যালয়ে থেকে প্রাথমিক শিক্ষা লাভের পর ঢাকার নবকুমার হাইস্কুল থেকে ১৯৪৩ সালে ম্যাট্রিকুলেশন পাশ করেন।  তিনি ১৫ মে ১৯৫২ সালে ব্রাহ্মনবাড়ীয়ার নূরুন্নাহারকে বিয়ে করেন, এই দম্পতীর ১০ মেয়ে ও ২ ছেলে।   কর্মজীবন  মোহাম্মদ আবুল হাশেম ৯৪৫ সাল থেকে ১৯৪৮ সাল পর্যন্ত স্যার সলিমুল্লাহ মুসলিম এতিমখানার বিক্রয় ব্যবস্থাপক হিসেবে কর্মজীবন শুরু করেন। এর পর আদিল-খলিল কোম্পানীতে ব্যবস্থাপক হিসেবে চাকুরি করেন।  ১৯৭১ সালে তিনি মুক্তিযুদ্ধে অবদান রাখেন। এর পর শুরু করেন ব্যবসা। ১৯৫০ সালে প্রতিষ্ঠা করেন গ্লোব প্রিন্টিং ওয়ার্কস, ১৯৫৫ সালে নিউ ঢাকা ব্রেইড ফ্যাক্টরী, রুমি মেডিকেল স্টোর, ১৯৬২ সালে জবা টেক্সটাইল মিল্স ও করিম ইন্ডাস্ট্রিয়াল করপোরেশন লি:। তিনি ১৯৭০ সালে পাকিস্তান টেক্সটাইল মিলস ওনার্সের চেয়ারম্যান, ১৯৭৩ সালে লায়ন্স ক্লাব অব ঢাকা নর্দানের পরিচালক ও ১৯৮৪ থেকে ১৯৮৫ সাল পর্যন্ত বাংলাদেশ টেক্সটাইল মিলস্ আ্যসোসিয়েশনের চেয়ারম্যান ছিলেন।  কুমিল্লায় তিনি প্রতিষ্ঠা করেন ৬৪টি শিক্ষাপ্রতিষ্ঠান।  সমাজসেবার অসমান্য অবদানের জন্য তিনি ২০১১ সালে একুশে পদকে ভুষিত হন।   রাজনৈতিক জীবন  হাশেম ১৯৭০ সালের পাকিস্তান জাতীয় পরিষদ নির্বাচনে এমএলএ নির্বাচিত হন।  ১৯৭৯ সালের দ্বিতীয় ও ১৯৮৬ সালের তৃতীয় জাতীয় সংসদ নির্বাচনে আওয়ামী লীগ থেকে প্রতিদন্ধীতা করে হেরে যান আবুল হাশেম। তিনি ১৯৮৮ থেকে ১৯৯৭ সাল পর্যন্ত  মুরাদনগর উপজেলা আওয়ামী লীগের সভাপতি ছিলেন।   পুরস্কার ও সম্মাননা    সমাজসেবায় ২০১১ সালে একুশে পদক  স্বরূপানন্দ ফাউন্ডেশন পদক   মৃত্যু  মোহাম্মদ আবুল হাশেম ৯ এপ্রিল ২০২১ সালে ঢাকার শ্যামলী নিজ বাসভবনে বাধ্যর্কজনিত কারণে মৃত্যুবরণ করেন। তাকে বনানী কবরস্থানে সমাহিত করা হয়।   তথ্যসূত্র   বিষয়শ্রেণী:১৯২২-এ জন্ম বিষয়শ্রেণী:২০২১-এ মৃত্যু বিষয়শ্রেণী:কুমিল্লা জেলার রাজনীতিবিদ বিষয়শ্রেণী:একুশে পদক বিজয়ী বিষয়শ্রেণী:পাকিস্তান জাতীয় পরিষদের সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:কুমিল্লা জেলার মুক্তিযোদ্ধা বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশী সমাজকর্মী
সুফিয়া মতিন মহিলা কলেজ হচ্ছে স্নাতক পর্যায়ের একটি সরকারি ডিগ্রী কলেজ, যা বাংলাদেশের হবিগঞ্জ শহরে অবস্থিত। এটি  ২০০০ সালে প্রতিষ্ঠিত হয়।  এই কলেজটি হবিগঞ্জ জেলার বানিয়াচং উপজেলায় অবস্থিত। কলেজটি প্রতিষ্ঠা করেন যাত্রাপাশা গ্রামের প্রবাসী এম.এ.মতিন খান।   ইতিহাস  ২০০০ সনে কলেজটি ১৮জন শিক্ষার্থী নিয়ে যাত্রা শুরু করে।  বানিয়াচং এর মেয়েদের শিক্ষার সুযোগ সুবিধার কথা বিবেচনা করে এম এ মতিন খান ২০০০ সালে কলেজটি শুরু করেন।   একাডেমিক  কলেজটি প্রতিষ্ঠার পর থেকেই ভাল ফলাফল করে আসছে। প্রতি বছর এইচ এস সি পরীক্ষায় এটি ৯৫ শতাংশের উপরে পাশের হার অর্জন করে।     তথ্যসূত্র   বিষয়শ্রেণী:হবিগঞ্জ জেলার মহাবিদ্যালয় বিষয়শ্রেণী:২০০০-এ প্রতিষ্ঠিত শিক্ষাপ্রতিষ্ঠান
বাদামী রংয়ের একটি হালকা বা আবছা উপস্থাপনই হলো ঊষর রং। পতিত বা অনাবাদি জমির রং এর সদৃশ।  alt=Fallow deer|থাম্ব|ঊষর রংয়ের হরিণ  ঊষর বা fallow ইংরেজিতে প্রাচীনতম একটি রঙের নাম। ইংরেজি অভিধানে রঙের নাম হিসাবে ঊষরকে প্রথম অন্তর্ভুক্ত করা হয় ১০০ খ্রিষ্টাব্দে।Maerz and Paul A Dictionary of Color New York:1930 McGraw-Hill Page 195; Color Sample of Fallow: Page 47 Plate 12 Color Sample B5 দক্ষিণ আফ্রিকার ভারতীয় ঐতিহ্যেও এ রং ঐতিহ্যের স্মারক তবে সেখানে এটি রবি বাদামী নামে পরিচিত।   তথ্যসূত্র   বিষয়শ্রেণী:বাদামীর বর্ণচ্ছটা
নাজনীন হচ্ছেন ভারতের একজন সাবেক চলচ্চিত্র অভিনেত্রী। পঞ্চাশের দশকে জন্ম নেওয়া নাজনীন হিন্দি চলচ্চিত্রে অভিনয় করা শুরু করেন সত্তরের দশকে যদিও অভিনয় জগতে সুনাম অর্জন করতে পারেননি তিনি আর পরে তিনি টেলিভিশন নাটকের অভিনেত্রী হিসেবে যোগ দেন আশির দশকে। ১৯৭২ সালে কালজয়ী গায়ক কিশোর কুমারের ভাই অশোক কুমার অভিনীত একটি স্বল্প পরিচিত চলচ্চিত্রে প্রথম অভিনয় করেছিলেন নাজনীন, আর সেই চলচ্চিত্রটির নাম ছিলো 'সারেগামাপা', চলচ্চিত্রটির পরিচালক ছিলেন সত্যেন বসু। নাজনীর এরপর কোরা কাগজ (১৯৭৪), চলতে চলতে (১৯৭৬) এবং দিলদার (১৯৭৭)-এর মত কিছুটা সফল চলচ্চিত্রে অভিনয় করেন। নাজনীনের মূল পরিচয় যে তিনি ডিডি ন্যাশনাল-এ প্রচারিত নাটক 'মহাভারত'-এ কুন্তী চরিত্রে অভিনয় করেছিলেন, নাটকটি আশির দশকের শেষের দিকে প্রচারিত হত। পূর্ব জীবন নাজনীনের জন্ম ১৯৫৮ সালে কোলকাতাতে হয়েছিলো একটি বাঙালি মুসলিম পরিবারে। তার বাবার একটি প্রিন্টিং প্রেস ছিলো, আগে তারা কোলকাতাতে থাকতেন, পরে লক্ষ্ণৌতে যান এবং সবশেষে মুম্বইতে আসেন। মুম্বইয়ের হিল গ্র্যাং হাই স্কুলে পড়তেন নাজনীন যেখানে অভিনেত্রী নীতু সিংও পড়তেন; নীতু আর নাজনীন মুম্বইতে থাকাকালীন নীতু নাজনীনকে তাদের বাসায় এনে খাওয়াতেন।  কর্মজীবন নাজনীন একদা তার একটি আত্মীয়দের দ্বারা অনুষ্ঠানে যান এবং সেখানে প্রযোজক ইউসুফ তীরন্দাজওয়ালা এবং পরিচালক সত্যেন বসু নাজনীনকে দেখতে পান আর নাজনীন সুযোগ পেয়ে যান অভিনয় করার, 'সারেগামাপা' চলচ্চিত্রে কাজ করার জন্য নাজনীন চুক্তিবদ্ধ হন।  সত্যেন বসু নাজনীনকে আরো দুটো চলচ্চিত্রে অভিনয় করার জন্য স্বাক্ষর করেন কিন্তু চলচ্চিত্রদুটি তৈরি হতে পারেনি। সত্যেন বসুর মত একজন পরিচালকের অধীনে কাজ করার জন্য নাজনীনের অনেক লাভ হয়েছিলো। সত্যেন বসু নাজনীনের নাম পরিবর্তন করে সুপর্ণা রাখতে চেয়েছিলেন যেটা নাজনীনের স্ক্রীন নেম হতে গিয়েছিলো, কেউ কেউ নাজনীনের নাম সোনালিও রাখতে গিয়েছিলো তবে নাজনীন তার নাম বদলাননি।  ১৯৭৪ সালে মুক্তি পায় কোরা কাগজ চলচ্চিত্রটি যেটাতে নাজনীন জয়া ভাদুড়ির বোনের চরিত্রে অভিনয় করেছিলেন, চলচ্চিত্রটি প্রশংসিত হয়েছিলো, নাজনীনের অভিনয়েরও মানুষ প্রশংসা করেছিলো। মানুষ বলছিলো কোরা কাগজ-এ অভিনেত্রী জয়া ভাদুড়ির বোনের চরিত্র মেয়েটি (নাজনীন) ভালোই করেছে।  নাজনীন বারবার বিভিন্ন চলচ্চিত্রে বোনের চরিত্রে অভিনয়ের প্রস্তাব পাচ্ছিলেন কিন্তু ঐগুলো নিচ্ছিলেননা, তিনি অনেক নিম্নরুচি সম্পন্ন চলচ্চিত্রে অভিনয়ের প্রস্তাবও পাচ্ছিলেন। আশির দশক পর্যন্ত তিনি অনেক আজেবাজে চলচ্চিত্রে অভিনয় করেন।  তথ্যসূত্র  বহিঃসংযোগ  বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কলকাতার অভিনেত্রী বিষয়শ্রেণী:পশ্চিমবঙ্গের অভিনেত্রী
বাংলা সাহিত্যে উল্লেখযোগ্য অবদান রাখা এবং কৃতিত্বের জন্য বিভিন্ন সাহিত্য পুরস্কার প্রদান করা হয়। বাংলা সাহিত্য পুরস্কারের এই তালিকাটি উল্লেখযোগ্য সাহিত্য পুরস্কার সম্পর্কিত নিবন্ধগুলির একটি সূচক।  বাংলা সাহিত্য পুরস্কার তালিকা  বাংলাদেশী পুরস্কার    বাংলা একাডেমি সাহিত্য পুরস্কার  একুশে পদক  আদমজী সাহিত্য পুরস্কার   আলাওল সাহিত্য পুরস্কার  জেমকন সাহিত্য পুরস্কার    বাসাসপ কাব্যরত্ন  ব্র্যাক ব্যাংক-সমকাল সাহিত্য পুরস্কার  আইএফআইসি ব্যাংক সাহিত্য পুরস্কার  সিটি ব্যাংক আনন্দ আলো সাহিত্য পুরস্কার  সা’দত আলি আখন্দ সাহিত্য পুরস্কার   মযহারুল ইসলাম কবিতা পুরস্কার  কবীর চৌধুরী শিশু সাহিত্য পুরস্কার  মেহের কবীর বিজ্ঞানসাহিত্য পুরস্কার  হালীমা শরফুদ্দীন বিজ্ঞান পুরস্কার  সৈয়দ ওয়ালীউল্লাহ্ পুরস্কার  রবীন্দ্র পুরস্কার  সাহিত্যিক মোহাম্মদ বরকতুল্লাহ প্রবন্ধ পুরস্কার  কবি জসিমউদ্দীন সাহিত্য পুরস্কার  কালি ও কলম তরুণ কবি ও লেখক পুরস্কার   প্রথম আলো বর্ষসেরা বই  একুশে সাহিত্য পুরস্কার  এক্সিম ব্যাংক-অন্যদিন হ‌ুমায়ূন আহমেদ সাহিত্য পুরস্কার  অগ্রণী ব্যাংক শিশু একাডেমী শিশুসাহিত্য পুরস্কার  ঢাকা বিশ্ববিদ্যালয় সাহিত্য পুরস্কার  অনন্যা সাহিত্য পুরস্কার   ফিলিপ্স সাহিত্য পুরস্কার  মুক্তধারা একুশে সাহিত্য পুরস্কার  লেখিকাসংঘ স্বর্ণপদক  অলক্ত সাহিত্য পুরস্কার  রেবতী বর্মন সম্মাননা স্মারক  শহীদ সৈয়দ নজরুল ইসলাম সাহিত্য পুরস্কার  লেখারেখা সাহিত্য পুরস্কার  পদক্ষেপ সাহিত্য পুরস্কার  শ্রীপুর সাহিত্য পরিষদ পুরস্কার   ভারতীয় পুরস্কার ও সম্মাননা   সাহিত্য অকাদেমি ফেলোশিপ  সাহিত্য অকাদেমি পুরস্কার  বিদ্যাসাগর পুরস্কার  সোমেন চন্দ পুরস্কার  বঙ্কিম পুরস্কার  নরসিংহদাস পুরস্কার  সোপান পুরস্কার  আনন্দ পুরস্কার  জ্ঞানপীঠ পুরস্কার  ভূয়ালকা পুরস্কার  মাইকেল মধুসূধন পুরস্কার  রবীন্দ্র পুরস্কার  তারাশঙ্কর পুরস্কার  সমরেশ বসু পুরস্কার  ভরতব্যাস পুরস্কার  কাঞ্চিদেশ পুরস্কার  ভূমি পুরস্কার  পঞ্চানন পুরস্কার  দেবাংশু সাহিত্য সম্মাননা   বিষয়শ্রেণী:সাহিত্য পুরস্কার বিষয়শ্রেণী:বাংলা সাহিত্য   তথ্যসূত্র